**Kúpna zmluva č. 02/2024A**

uzatvorená podľa § 409 a nasl. Obchodného zákonníka a podľa § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zmluva“)

**I.**

**Zmluvné strany**

* 1. Kupujúci:

Názov: Mestské kultúrne stredisko Levice

Sídlo: A. Sládkoviča 2, 934 01 Levice

Štatutárny zástupca: Mgr. Mária Mészárošová

IČO: 00060526

DIČ: 2020401350

IČ DPH: SK2020401350

Bankové spojenie: Prima banka Slovensko, a.s.

IBAN: SK63 5600 0000 0071 1749 5010

Tel: +421 905 687 658

e-mail: riaditelka@mskslevice.sk

(ďalej len „Kupujúci“)

1.2 Predávajúci:

Názov:

Sídlo:

Štatutárny zástupca:

IČO:

DIČ:

IČ DPH:

Bankové spojenie:

IBAN:

Tel:

e-mail:

(ďalej len „Predávajúci“)

(Kupujúci a Predávajúci spolu aj ako „Zmluvné strany“)

**II.**

**Úvodné ustanovenia**

* 1. Predávajúci je úspešným uchádzačom verejnej zákazky na obstaranie predmetu zákazky „Dodanie softwarového, hardwarového vybavenia a techniky k projektu „Obnova národnej kultúrnej pamiatky – židovská škola Levice“, kód projektu: CLT01030,, podporeného z Grantov EHP a Nórska. Podkladom na uzatvorenie tejto kúpnej zmluvy je výsledok verejnej zákazky na základe opisu predmetu zákazky, ktorý tvorí Prílohu č. 1 tejto Zmluvy.
  2. Kupujúci pri zadávaní zákazky s predmetom podľa tejto Zmluvy použil postup podľa § 117 zákona č. 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov (ďalej len „zákon o verejnom obstarávaní“).

**III.**

**Predmet zmluvy**

* 1. Predmetom tejto Zmluvy je dodávka softwarového, hardwarového vybavenia, techniky a potrebnej elektroinštalácie a inštalácie v rozsahu podľa technickej špecifikácie definovanej v Prílohe č. 1 tejto Zmluvy **- Cenová kalkulácia - Návrh na plnenie kritérií (ďalej len „Tovary“).**
  2. Predávajúci sa na základe tejto Zmluvy zaväzuje dodať Tovar vrátane všetkých jeho súčastí a ak to je relevantné vo vzťahu k danému Tovaru a vyplýva to z technickej špecifikácie Tovaru podľa Prílohy č. 1 tejto Zmluvy, je predávajúci povinný Tovar zmontovať a umiestniť v požadovanom mieste a previesť na Kupujúceho vlastnícke právo k Tovaru.
  3. Predmet zmluvy bude odovzdaný jeho úplným dodaním a prevzatím Kupujúcim.
  4. Predmet zmluvy je splnený zo strany Predávajúceho protokolárnym prevzatím úplného predmetu zmluvy Kupujúcim potvrdeným preberacím protokolom.
  5. Predávajúci sa zaväzuje dodať Kupujúcemu Tovar riadne a včas a Kupujúci sa zaväzuje za riadne a včas dodaný Tovar zaplatiť Predávajúcemu kúpnu cenu, dohodnutú v tejto Zmluve.

**IV.**

**Práva a povinnosti predávajúceho**

* 1. Predávajúci sa zaväzuje, že o všetkých skutočnostiach, o ktorých sa dozvie pri plnení tejto Zmluvy, zachová mlčanlivosť a získané informácie neposkytne tretím osobám.

4.2 Predávajúci je povinný odovzdať kupujúcemu všetky doklady a informácie, ktoré sa vzťahujú k odovzdaniu Tovaru, a ktoré sú potrebné na jeho bezporuchové užívanie.

4.3 V prípade, ak bude na riadne užívanie Tovaru nevyhnutné akékoľvek právo duševného vlastníctva Predávajúceho alebo tretej osoby, Predávajúci zabezpečí, že Kupujúci nadobudnutím vlastníctva k Tovaru získa aj všetky oprávnenia a licencie na takéto práva a odplata za používanie týchto práv bude zahrnutá v cene Tovaru.

4.4 Predávajúci je povinný uviesť údaje o všetkých známych subdodávateľoch s uvedením podielu plnenia, navrhovaných subdodávateľov, a predmety subdodávok, ako aj údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia, a uvedené údaje doplniť do Prílohy č. 2 tejto Zmluvy (t.j. Zoznam subdodávateľov) najneskôr pri podpise tejto Zmluvy. Predávajúci je zároveň povinný do piatich pracovných dní odo dňa uzatvorenia zmluvy s novým subdodávateľom predložiť Kupujúcemu aktualizované znenie Prílohy č. 2 tejto Zmluvy. Predávajúci môže navrhnúť dodatok k Zoznamu subdodávateľov alebo vyškrtnutie zo Zoznamu subdodávateľov. Predávajúci predkladá tieto úpravy písomne Kupujúcemu k odsúhlaseniu; osobitné ustanovenia Zmluvy nie sú týmto dotknuté. Každá takáto úprava má byť odovzdaná včas tak, aby nezdržovala plnenie zákazky. Úpravy zoznamu subdodávateľov nebudú účinné bez predchádzajúceho písomného odsúhlasenia Kupujúceho. Odsúhlasenie subdodávateľov Kupujúcim žiadnym spôsobom nezbavuje zhotoviteľa záväzkov, povinností a zodpovedností vyplývajúcich zo Zmluvy. V prípade, že Predávajúci nevyužije subdodávateľov pri plnení predmetu zákazky, túto skutočnosť preukáže čestným vyhlásením alebo iným obdobným dokladom.

4.5 Predávajúci zodpovedá za plnenie Zmluvy o subdodávke subdodávateľom tak, ako keby plnenie realizované na základe takejto Zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe Zmluvy o subdodávke.

4.6 Porušenie povinností Predávajúceho podľa bodov 4.4 a 4.5 tohto článku tejto Zmluvy predstavuje podstatné porušenie tejto Zmluvy.

4.7 Predávajúci bude plniť všetky záväzky vyplývajúce z tejto Zmluvy na vlastné náklady a vlastné nebezpečenstvo.

**V.**

**Práva a povinnosti kupujúceho**

5.1 Kupujúci je povinný Tovar prevziať a prevzatie dodávky potvrdiť. Za deň dodania Tovaru sa považuje deň podpisu protokolu o dodaní tovaru, ktorý potvrdzuje dodanie tovaru a jeho odovzdanie oprávnenými osobami za Kupujúceho a Predávajúceho.

5.2 Kupujúci môže odmietnuť prevziať dodaný Tovar, ak zistí preukázateľné vady Tovaru, jeho nedostatočnú kvalitu, alebo ak sa ukáže, že Tovar nezodpovedá parametrom a vlastnostiam uvedeným v Prílohe č. 1 Zmluvy. O neprevzatí Tovaru spíšu poverení zástupcovia Zmluvných strán protokol, z ktorého bude zrejmý dôvod, pre ktorý Kupujúci odmietol Tovar prevziať. V danom prípade je Predávajúci povinný na vlastné náklady dodaný Tovar odviezť z miesta dodania a v súlade s protokolom o neprevzatí Tovaru odstrániť vadu, nedostatočnú kvalitu alebo rozpor so Špecifikáciou vhodnou formou, prípadne dodať nový Tovar.

**VI.**

**Miesto a čas plnenia**

6.1 Predávajúci je povinný dodať Tovar s parametrami a v rozsahu uvedenom v Prílohe č. 1 tejto Zmluvy, a to v lehote do 10 dní odo dňa nadobudnutia účinnosti tejto zmluvy.

6.2 Tovar sa považuje za dodaný dňom podpisu protokolu o dodaní Zmluvnými stranami.

* 1. Miesto dodania Tovaru je sídlo verejného obstarávateľa A. Sládkoviča 2, 934 01 Levice.
  2. Tovar musí byť nainštalovaný do funkčného celku a uvedený prevádzky tak ako je požadované v prílohe č. 1 zmluvy.
  3. Určenie konkrétneho termínu dodania a inštalácie Tovaru, ako aj ostatných s tým súvisiacich služieb definovaných v Prílohe č. 1 Zmluvy, bude realizované emailovou komunikáciou Zmluvných strán využitím e-mailových adries uvedených v tejto Zmluve.

**VII.**

**Zmluvná cena**

7.1 Zmluvná cena za Tovar je stanovená dohodou zmluvných strán v EUR podľa § 3 zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách v znení neskorších predpisov (ďalej len „cena“). Cena je stanovená ako maximálna počas trvania tejto Zmluvy. Cena je uvedená v Prílohe č. 1 k tejto Zmluve, ktorá tvorí jej neoddeliteľnú súčasť.

7.2 Celková kúpna cena za predmet kúpy je:

cena bez DPH: „DOPLNIŤ”EUR

sadzba DPH (.... %) a výška DPH: „DOPLNIŤ”EUR

cena vrátane DPH/celkom: „DOPLNIŤ”EUR.

K príslušnej cene bez DPH bude Predávajúci, ktorý je osobou registrovanou pre daň z pridanej hodnoty, účtovať aj daň z pridanej hodnoty v súlade s príslušnými všeobecne záväznými právnymi predpismi platnými a účinnými v deň vzniku daňovej povinnosti a Kupujúci sa zaväzuje ju uhradiť spolu s cenou. Pre vylúčenie pochybností platí, že pokiaľ Predávajúci v momente uzavretia tejto Zmluvy nebol osobou registrovanou pre daň z pridanej hodnoty, nie je oprávnený k príslušnej cene navyše účtovať DPH a cena je v takom prípade považovaná za cenu konečnú vrátane DPH.

7.3 Cena zahŕňa všetky náklady predávajúceho potrebné k dodaniu Tovaru na miesto dodania a všetkých súvisiacich služieb, definovaných v článku III. tejto Zmluvy. V cene sú zahrnuté všetky náklady za dopravu do miesta dodania, balné, clo, kompletnosť dodávky, náklady za inštaláciu Tovaru v mieste určenia, dopravné náklady k miestu inštalácie a pod. V prípade, ak je Predávajúci zahraničnou osobou, do ceny bez DPH zahrnie príslušnú výšku DPH platnú v čase predloženia ponuky Kupujúcemu, ako aj všetky poplatky súvisiace s vývozom tovaru zo zahraničia a jeho dovozom do krajiny sídla Kupujúceho, a všetky ostatné nevyhnutné náklady spojené s plnením predmetu zákazky, aj keď nebudú predmetom fakturácie Predávajúceho.

7.4 Predávajúci podpisom tejto Zmluvy prehlasuje, že kúpna cena podľa bodu 7.2 tohto článku je reálna voči aktuálnym podmienkam trhu. Predávajúci si je vedomý, že predmet Zmluvy bude financovaný z dotácie, ktorej podmienky čerpania sú upravené v Projektovej zmluve č. 59/2021 zverejnenej na adrese <https://www.crz.gov.sk/zmluva/5725819/>. Predávajúci sa zaväzuje, že umožní všetkým kontrolným subjektom, vrátane Ministerstva investícií, regionálneho rozvoja a informatizácie Slovenskej republiky, Ministerstva financií Slovenskej republiky, Úradu pre finančný mechanizmus, Ministerstva zahraničných vecí Nórskeho kráľovstva, Výboru pre finančný mechanizmus, Úradu generálneho audítora Nórskeho kráľovstva a ďalším kontrolným orgánom a orgánom oprávneným na výkon kontroly v zmysle príslušných právnych predpisov SR, ako aj všetkým subjektom povereným týmito inštitúciami vykonať kontrolu dokladov súvisiacich s plnením tejto zmluvy, a to po celú dobu povinnej archivácie týchto dokumentov, určenou v súlade s platnými právnymi predpismi SR.

7.5 Súčasťou Kúpnej ceny je aj daň z pridanej hodnoty, príslušná spotrebná daň, clo a iné platby vyberané v rámci uplatňovania nesadzobných opatrení, ustanovené osobitnými predpismi.

7.7 Zmluvné strany sa dohodli, že v prípade zmeny kúpnej ceny v bode 7.2. z dôvodu zvýšenia cla alebo inej platby, vyberanej v rámci uplatňovania nesadzobných opatrení ustanovených osobitným predpisom (vzhľadom na ich sadzbu platnú v čase uzatvorenia Zmluvy), alebo kurzovej zmeny, takto vzniknutý rozdiel Kúpnej ceny znáša Predávajúci.

**VIII.**

**Platobné podmienky a fakturácia**

8.1 Nárok na zaplatenie ceny vzniká riadnym dodaním Tovaru na základe konečnej faktúry vystavenej Predávajúcim a doručenej Kupujúcemu.

8.2 Predávajúci je oprávnený vystaviť Kupujúcemu konečnú faktúru na základe preberacieho protokolu potvrdzujúceho prevzatie Tovaru, ktorý bude podpísaný oprávnenými zástupcami Zmluvných strán.

8.3 Kupujúci poskytne predávajúcemu zálohovú platbu za účelom riadneho a včasného dodania predmetu zmluvy. Objednávateľ sa zaväzuje poskytnúť Predávajúcemu zálohovú platbu vo výške 100 % celkovej ceny predmetu zmluvy s DPH v zmysle bodu 4.1 tohto článku, a to do 30.04.2024 (vrátane). V tejto súvislosti je Predávajúci povinný Kupujúcemu najneskôr v deň účinnosti zmluvy vystaviť a doručiť zálohovú faktúru a po prijatí zálohovej platby sa zaväzuje bezodkladne vystaviť a Predávajúcimi doručiť faktúru k prijatej platbe preukazujúcu prijatie zálohovej platby od Kupujúcemu.

8.4. Zmluvné strany sa dohodli, že v prípade odovzdávania a preberania diela, je Predávajúci povinný do piatich (5) dní odo dňa podpisu preberacieho protokolu potvrdzujúceho riadne a včasné zhotovenie diela vystaviť a doručiť Kupujúcemu vyúčtovaciu faktúru.

8.5. Zmluvné strany sa vzájomne dohodli na tom, že záväzky a povinnosti Predávajúceho počas realizácie diela budú zabezpečené finančnou zábezpekou. Táto zábezpeka je fixne stanovená vo výške 75% z celkovej ceny predmetu zmluvy s DPH. Zmluvné strany uplatnia zábezpeku formou bankovej záruky, ktorá bude zriadená v prospech Kupujúceho najneskôr do piatich (5) pracovných dní odo dňa nadobudnutia účinnosti tejto zmluvy s trvaním počas celej lehoty realizácie diela, až do doručenia poslednej vyúčtovacej faktúry Kupujúcemu.

8.6. Obsahom bankovej záruky bude záväzok všeobecne akceptovateľnej banky uspokojiť Kupujúceho do výšky akejkoľvek splatnej peňažnej pohľadávky Kupujúceho voči Predávajúcemu na uspokojenie:

a) nárokov z porušenia zmluvných podmienok do momentu doručenia vyúčtovacej faktúry,

b) nárokov na zaplatenie zmluvnej pokuty,

c) nárokov z náhrady škody,

d) nákladov vzniknutých v dôsledku predčasného ukončenia zmluvy,

e) iných oprávnených nárokov vzniknutých počas realizácie diela do doručenia vyúčtovacej faktúry, ktoré nebudú Predávajúcim riadne a včas v prospech objednávateľa uspokojené. Zmluvné strany sa dohodli, že pohľadávku, ktorá tým Kupujúcemu vznikne môže Kupujúci jednostranne započítať so zábezpekou. V prípade započítania bude Predávajúcemu vrátená zábezpeka znížená o započítané pohľadávky.

8.7. Kupujúci sa zaväzuje celkovú zábezpeku uvoľniť Predávajúcemu do piatich (5) dní odo dňa doručenia vyúčtovacej faktúry nadväzujúcej na zhotovenie a prebratie celého diela v zmysle tejto zmluvy.

8.8. Kupujúci sa zaväzuje Predávajúcemu uvoľniť zábezpeku v celej výške, prípadne vo výške zníženej o započítané pohľadávky v zmysle bodu 4.5, aj v prípade predčasného zániku/skončenia zmluvy, a to do piatich (5) dní odo dňa, kedy ku skončeniu zmluvy došlo.

8.9. Zmluvné strany sa dohodli, že Predávajúci je oprávnený nahradiť bankovú záruku zložením zábezpeky vo výške 75% z celkovej ceny predmetu zmluvy s DPH na účet Kupujúceho uvedený v záhlaví zmluvy. Pre túto formu zabezpečenia zábezpeky platia rovnaké zmluvné podmienky ako pre bankovú záruku.

8.10. Neoddeliteľnou súčasťou faktúr bude dodací list a preberací protokol, potvrdený oprávneným zástupcom Predávajúceho a oprávneným zástupcom Kupujúceho, ktorí svojím podpisom potvrdia odovzdanie a prevzatie Tovaru. Faktúra musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Okrem toho musí faktúra obsahovať:

* názov jednotlivých Tovarov, jednotkovú cenu, sumu za jednotlivé druhy Tovaru a sumu spolu, sadzbu DPH a celkovú sumu DPH, celkovú fakturovanú sumu vrátane DPH,
* identifikačné údaje predávajúceho a kupujúceho (obchodné meno, sídlo, IČO, IČ DPH, DIČ),
* názov a číslo tejto Zmluvy,
* poradové číslo faktúry
* preberací protokol, na základe ktorého bol daňový doklad vystavený,
* dátum zdaniteľného plnenia,
* dátum splatnosti,
* dátum vyhotovenia
* označenie peňažného ústavu a číslo účtu, na ktorý sa má platiť fakturovaná suma
* pečiatku a podpis oprávnenej osoby Predávajúceho
* názov projektu **„**Obnova národnej kultúrnej pamiatky – židovská škola Levice**“**

8.11. V prípade, že faktúra nebude obsahovať predpísané náležitosti, Kupujúci má právo vrátiť ju Predávajúcemu na prepracovanie. Predávajúci do prepracovanej faktúry vyznačí novú lehotu splatnosti a doručí ju Kupujúcemu. Ak Predávajúci neuvedie vo faktúre ktorýkoľvek požadovaný údaj, je to dôvod na vrátenie faktúry bez jej uhradenia a bez následkov z omeškania. Nová lehota splatnosti začne plynúť až po preukázateľnom doručení novej faktúry do podateľne Kupujúceho. Faktúru je potrebné zaslať doporučenou listovou zásielkou alebo iným obdobne spoľahlivým spôsobom. Pri faktúre, ktorá bola odoslaná ako obyčajná listová zásielka, nie je možné uplatniť si úroky z omeškania za oneskorenú úhradu faktúry.

8.12. Odplata dohodnutá v bode 7.2 tejto Zmluvy je úplná a konečná, pričom okrem nej nebude mať Predávajúci voči Kupujúcemu nárok na žiadne ďalšie plnenie alebo na náhradu akýchkoľvek vzniknutých nákladov. Odplata je konečná bez ohľadu na náklady, terajšie alebo budúce, ktoré Predávajúci má, bude mať alebo môže v budúcnosti mať, v súvislosti so zabezpečením dodávky predmetu Zmluvy, vrátane všetkých licenčných poplatkov a prípadných sankcií za porušenie licenčných práv alebo iných práv duševného vlastníctva tretích osôb.

**IX.**

**Dodacie podmienky**

9.1 Predávajúci sa zaväzuje, že Kupujúcemu dodá Tovar podľa článku II. tejto Zmluvy a v Špecifikácii, uvedenej v Prílohe č. 1 k tejto Zmluve, množstve a kvalite, podľa podmienok dohodnutých v tejto Zmluve.

9.2 Predávajúci sa zaväzuje zahájiť komunikáciu o dodaní Tovaru s Kupujúcim minimálne päť (5) pracovných dní pred doručením Tovaru. Kupujúci prevezme Tovar v dohodnutom termíne. Kupujúci potvrdí prevzatie tovaru na protokole o dodaní. Preberací protokol vystaví Kupujúci Predávajúcemu po vykonaní fyzickej kontroly dodaného Tovaru a overení úplnej funkčnosti všetkých častí predmetu zmluvy. Kupujúci má na vykonanie fyzickej kontroly dodaného tovaru lehotu 10 pracovných dní od doručenia tovaru na miesto jeho odovzdania Kupujúcemu.

9.3 Prevzatie a odovzdanie Tovaru sa vykoná v mieste plnenia uvedenom v bode 6.3 tejto Zmluvy, podľa postupu uvedeného v článku 6.5 tejto Zmluvy.

9.4 Predávajúci v rámci dodania Tovaru poskytne Kupujúcemu súčinnosť podľa tejto Zmluvy.

9.5 Kupujúci sa zaväzuje poskytnúť priestory pre dodanie Tovaru a súvisiace úkony.

**X.**

**Záručná doba a zodpovednosť za vady**

10.1 Predávajúci zodpovedá za vady, ktoré má Tovar alebo jeho časť, v čase jeho odovzdania Kupujúcemu a za vady, ktoré na Tovare alebo jeho časti vzniknú počas záručnej doby. Predávajúci sa zaväzuje poskytnúť záručnú dobu na Tovar v trvaní 24 mesiacov od prevzatia Tovaru, ak nie je v Prílohe č. 1 tejto Zmluvy Špecifikácia s cenovou kalkuláciou uvedená iná záručná doba pri jednotlivých položkách Tovaru. Ak je uvedená iná záručná doba, platí pre predmetné položky Tovaru táto iná záručná doba.

10.2 Predávajúci sa zaväzuje počas záručnej doby zabezpečiť bezplatný záručný servis na Tovar. V rámci bezplatného záručného servisu Predávajúci odstráni všetky nahlásené vady na Tovare, alebo jeho častiach, a to v lehote 10 kalendárnych dní odo dňa nahlásenia vady, ak nie je v Prílohe č. 1 tejto Zmluvy Špecifikácia s cenovou kalkuláciou uvedená iná lehota pre odstránenie vady, alebo ak sa zmluvné strany nedohodnú inak. Ak je uvedená iná lehota, platí pre danú položku Tovaru táto iná lehota pre odstránenie vady. Odstránením vady sa rozumie oprava Tovaru v sídle Kupujúceho, oprava tovaru mimo sídla kupujúceho alebo výmena Tovaru, alebo jeho časti tak, aby bola zabezpečená plná funkčnosť a vlastnosti Tovaru v zmysle Špecifikácie. Vyzdvihnutie tovaru zo sídla Kupujúceho pre účely odstránenia vady a opätovné doručenie tovaru do sídla Kupujúceho je v zodpovednosti Predávajúceho.

10.3 Predávajúci nezodpovedá za vady Tovaru, ktoré boli spôsobené jeho nesprávnym použitím, neodborným zachádzaním, poškodením, zásahom do zariadenia neautorizovanou osobou a nedodržaním návodu na obsluhu, prípadne jeho násilným poškodením.

10.4 Oznámenie reklamovaných vád Tovaru (reklamácia) musí byť vykonané písomne alebo formou emailu u Predávajúceho kedykoľvek počas záručnej doby. Ustanovenia § 428 Obchodného zákonníka sa nepoužijú.

**XI.**

**Sankcie**

11.1 Zmluvné strany sa dohodli, že v prípade nedodržania lehoty dodania Tovaru podľa článku VI. Zmluvy, má Kupujúci právo vyžadovať od Predávajúceho zmluvnú pokutu vo výške 5 % z ceny nedodaného Tovaru vrátane DPH, za každý, aj začatý deň omeškania.

11.2 V prípade omeškania Kupujúceho s úhradou faktúry, za riadne a včas dodaný Tovar, má Predávajúci právo požadovať od Kupujúceho úrok z omeškania vo výške 0,5 % z fakturovanej sumy vrátane DPH za každý, aj začatý deň omeškania.

11.3 V prípade omeškania Predávajúceho s odstránením nahlásenej vady podľa článku X. bod 10.2 tejto Zmluvy, má Kupujúci právo požadovať od Predávajúceho zmluvnú pokutu vo výške 150 EUR za každý, aj začatý deň omeškania za každé jedno omeškanie. Maximálna výška zmluvnej pokuty pre podľa tohto článku pre jedno omeškanie je rovná cene položky Tovaru, vada ktorej nebola odstránená podľa bodu 10.2 tejto Zmluvy, a to podľa prílohy č. 1 Špecifikácia s cenovou kalkuláciou.

11.4 Ustanoveniami o zmluvnej pokute nie je dotknutý prípadný nárok na náhradu škody, ktorá vznikne niektorej zo Zmluvných strán porušením dohodnutých zmluvných povinností.

11.5 Zmluvné strany sa dohodli, že svoje pohľadávky voči druhej Zmluvnej strane nepostúpia tretej strane bez písomného súhlasu druhej Zmluvnej strany, a to pod sankciou zmluvnej pokuty vo výške 25% z hodnoty postúpenej pohľadávky.

**XII.**

**Osobitné dojednania**

12.1 Predávajúci prehlasuje a zodpovedá za to, že Tovar nie je zaťažený právami tretích osôb.

12.2 Nebezpečenstvo škody na Tovare prechádza z Predávajúceho na Kupujúceho okamihom podpísania príslušného protokolu o dodaní tovaru Zmluvnými stranami.

12.3 Predávajúci sa zaväzuje pri inštalácii dodržiavať predpisy o ochrane pred požiarmi, bezpečnostné a iné príslušné právne predpisy Slovenskej republiky.

**XIII.**

**Oprávnené osoby**

13.1 Zmluvné strany sa dohodli, že na výkon určitých úkonov, súvisiacich s plnením tejto Zmluvy, sú okrem štatutárnych orgánov Zmluvných strán oprávnené tiež tieto Oprávnené osoby.

13.2 Oprávnené osoby za Kupujúceho sú:

13.2.1 Mgr. Mária Mészárošová

13.3 Oprávnenými osobami za Predávajúceho sú:

13.3.1 .......................................

13.3.2 .......................................

13.4 Zmluvné strany sú v prípade potreby oprávnené oznámiť písomnou formou druhej Zmluvnej strane ďalšiu Oprávnenú osobu spolu s kontaktnými údajmi tejto osoby.

13.5 Akékoľvek zmeny týkajúce sa Oprávnených osôb alebo ich kontaktných údajov, sú Zmluvné strany povinné bez zbytočného odkladu oznámiť druhej Zmluvnej strane. V prípade porušenia oznamovacej povinnosti podľa tohto odseku, žiadna zo Zmluvných strán nezodpovedá druhej Zmluvnej strane za škodu, ktorá jej vznikne v dôsledku udelenia alebo prijatia pokynu na činnosť podľa tejto Zmluvy od neoprávnenej osoby.

13.6 Úkony, ktoré sa dotýkajú platnosti, účinnosti a/alebo obsahu tejto Zmluvy, a úkony v súdnom, správnom, rozhodcovskom alebo inom konaní pred orgánmi verejnej moci sú oprávnené vykonávať výlučne štatutárne orgány.

**XIV.**

**Vlastnícke právo**

14.1 Vlastnícke právo k dodanému Tovaru prechádza na Kupujúceho podpísaním preberacieho protokolu.

**XV.**

**Náhrada škody**

15.1 V prípade, že Predávajúci poruší svoje povinnosti pri dodávke Tovaru a dôjde k vzniku škody na Tovare – zničením, poškodením alebo znehodnotením, je povinný túto škodu Kupujúcemu uhradiť alebo nahradiť škodu uvedením do predošlého stavu.

15.2 V prípade, že Kupujúci poruší svoje povinnosti, vyplývajúce z tejto Zmluvy, a spôsobí Predávajúcemu škodu, je povinný túto škodu Predávajúcemu uhradiť.

15.3 Nároky Zmluvných strán z titulu náhrady škody sa riadia príslušnými ustanoveniami Obchodného zákonníka o náhrade škody.

**XVI.**

**Ukončenie zmluvy**

16.1 Túto Zmluvu možno ukončiť nasledovne:

* písomnou dohodou Zmluvných strán, a to dňom uvedeným v takejto dohode; v dohode o ukončení tejto Zmluvy sa súčasne upravia aj nároky Zmluvných strán, vzniknuté na základe alebo v súvislosti s touto Zmluvou,
* písomným odstúpením od Zmluvy ktoroukoľvek zo Zmluvných strán v prípadoch uvedených v tejto Zmluve,
* v súlade s ustanovením § 19 zákona o verejnom obstarávaní.

16.2 Kupujúci je oprávnený odstúpiť od Zmluvy v prípade, ak:

* proti Predávajúcemu začalo konkurzné konanie alebo reštrukturalizácia,
* Predávajúci vstúpil do likvidácie,
* Predávajúci koná v rozpore s touto Zmluvou a/alebo všeobecne záväznými právnymi predpismi a na písomnú výzvu Kupujúceho toto konanie a jeho následky, v určenej primeranej lehote, neodstráni,
* Predávajúci poruší povinnosti, ktoré pre Predávajúceho vyplývajú z ustanovení Zmluvy, alebo z ustanovení právnych predpisov,
* Ak Predávajúce nebude schopný dodať Tovar v súlade s touto Zmluvou.

16.3 Predávajúci je oprávnený odstúpiť od tejto Zmluvy v prípade, ak Kupujúci poruší Zmluvu podstatným spôsobom. Za podstatné porušenie povinností, vyplývajúcich z tejto Zmluvy na strane Kupujúceho, sa považuje omeškanie Kupujúceho s úhradou faktúry viac ako šesťdesiat (60) dní od jej splatnosti a porušenie povinností Predávajúceho, podľa bodov 4.4 až 4.6 tejto Zmluvy.

16.4 Odstúpenie od Zmluvy musí mať písomnú formu, musí sa v ňom uviesť dôvod odstúpenia a je účinné doručením druhej Zmluvnej strane.

16.5 Zmluvná strana, ktorá odstúpi od tejto Zmluvy, má právo požadovať od druhej Zmluvnej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať, ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény, atď.

**XVII.**

**Záverečné ustanovenia**

17.1 Zmluvné strany sa zaväzujú, že pri plnení Zmluvy budú postupovať v súlade s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej aj len „Nariadenie EÚ“ alebo „GDPR“), ktorým sa ruší smernica 95/46/ES (všeobecné nariadenie o ochrane údajov), zákonom č. 18/2018 Z. z. o ochrane osobných údajov a o zmene a doplnení niektorých zákonov (ďalej len „Zákon OÚ“) a ďalšími právnymi predpismi SR a EÚ.

17.2 Zmluvné strany vyhlasujú, že pri plnení Zmluvy nedôjde k spracúvaniu osobných údajov v zmysle článku 28 GDPR. V prípade, že dôjde k spracúvaniu osobných údajov podľa predošlej vety, Zmluvné strany sa dohodli, že na tento účel uzatvoria osobitnú zmluvu o spracúvaní osobných údajov.

17.3 Predávajúci je povinný:

1. dodať predmet Zmluvy Kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne,
2. pred odovzdaním predmetov Zmluvy zabezpečiť vykonanie predpredajného servisu, zabezpečiť ich inštaláciu, inštruktáž obsluhy a predviesť funkčnosť.

17.4 Zmluva nadobúda platnosť dňom jej podpísania oboma Zmluvnými stranami. Zmluva nadobudne účinnosť deň po zverejnení v CRZ.

17.5 Zmluvné strany sú si vedomé skutočnosti, že zmluva, ako aj všetky jej prípadné dodatky, môžu byť zverejnené na webovom sídle správcu programu prostredníctvom ktorého je Projekt financovaný.

17.6 Vzájomné vzťahy Zmluvných strán, vyplývajúce z tejto Zmluvy, sa riadia právnym poriadkom Slovenskej republiky. Právne vzťahy touto Zmluvou neupravené sa riadia príslušnými ustanoveniami Obchodného zákonníka a ostatnými súvisiacimi právnymi predpismi, platnými na území Slovenskej republiky.

17.7 Zmluvu je možné meniť a dopĺňať iba písomnými očíslovanými dodatkami, podpísanými oprávnenými zástupcami oboch Zmluvných strán. Dodatky budú tvoriť neoddeliteľnú súčasť Zmluvy.

17.8 Podmienky tejto Zmluvy, ktoré svojou povahou presahujú dobu jej platnosti, zostávajú v platnosti v celom rozsahu a sú účinné až do okamihu ich splnenia.

17.9 Zmluvné strany sa zaväzujú, že v prípade akejkoľvek zmeny identifikačných údajov, budú o tejto zmene druhú Zmluvnú stranu bezodkladne písomne informovať. Ak Zmluvné strany nesplnia svoju oznamovaciu povinnosť, má sa za to, že platia posledné známe identifikačné údaje.

17.10 Zmluva je vyhotovená v troch (3) rovnopisoch, v slovenskom jazyku, s platnosťou originálu, z ktorých dva (2) rovnopisy obdrží Kupujúci a jeden (1) rovnopis obdrží Predávajúci.

17.12 Ak by niektoré ustanovenia tejto Zmluvy boli neplatné, nie je tým dotknutá platnosť ostatných ustanovení. Namiesto neplatných ustanovení a na vyplnenie medzier sa použije úprava, ktorá, pokiaľ je to právne možné, sa čo najviac približuje zmyslu a účelu tejto Zmluvy.

17.13 Zmluvné strany vyhlasujú, že si túto Zmluvu prečítali, jej obsahu porozumeli, považujú ju za dostatočne jasnú, určitú a zrozumiteľnú, neuzatvárajú ju v tiesni a ani za nápadne nevýhodných podmienok, pričom na znak toho, že táto Zmluva zodpovedá ich skutočnej a slobodnej vôli, ju podpisujú.

17.14 Neoddeliteľnou súčasťou tejto zmluvy je:

Príloha č. 1: Cenová kalkulácia - návrh na plnenie kritérií

Príloha č. 2: Zoznam subdodávateľov

Za Predávajúceho: Za Kupujúceho:

V ......................................, dňa V Leviciach, dňa ................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Meno, priezvisko, funkcia , podpis*

Mgr. Mária Mészárošová

riaditeľka MSK Levice

Príloha č. 1 Zmluvy: Cenová kalkulácia - návrh na plnenie kritérií (osobitná príloha v xls. formáte)

# Príloha č. 2 Zmluvy:

# Zoznam subdodávateľov

(čestné vyhlásenie k subdodávkam)

Uchádzač:

so sídlom:

IČO:

týmto vyhlasujem, že v zákazke s názvom **„Dodanie softwarového, hardwarového vybavenia a techniky k projektu „Obnova národnej kultúrnej pamiatky – židovská škola Levice““: (**[[1]](#footnote-1)**)**

* **nebudem využívať subdodávky a celé plnenie zabezpečím sám** (tým nie je vylúčená neskoršia možnosť zmeny, avšak za splnenia pravidiel zmeny subdodávateľov počas plnenia zmluvy, ktoré sú uvedené v súťažných podkladov);
* **budem využívať subdodávky a na tento účel uvádzam** údaje o všetkých známych subdodávateľoch ako aj údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia nasledovne**:**

1. údaje o všetkých známych subdodávateľoch:
2. údaje o osobách oprávnených konať za subdodávateľa v rozsahu meno, priezvisko, adresa trvalého pobytu a dátum narodenia:

V ....................................... dňa

...................................................................................

Podpis a pečiatka uchádzača

1. *Nehodiace sa prečiarknite* [↑](#footnote-ref-1)